ان کے والدین غلام تھے ، ان کی غلامی کے بارے میں مختلف بیانات ہیں ، ایک روایت یہ ہے کہ ان کے والد میسان کے قیدیوں میں تھے ، انس بن مالک کی پھوپھی ربیع بنت نصر نے خرید کر آزاد کیا تھا دوسری روایت یہ ہے کہ ان کے والد اوروالدہ دونوں بنی نجار یعنی ایک انصاری کی غلامی میں تھے ، انھوں نے بیوی کے مہر میں بنی سلمہ کو دے دیا تھا ، بنی سلمہ نے ان کو آزاد کر دیا ، تیسری روایت یہ ہے کہ ان کے والد حضرت زید بن ثابتؓ کے غلام تھے اوران کی ماں ام المومنین حضرت ام سلمہؓ کی لونڈی تھیں ، ان اختلافات سے قطع نظر کرکے اتنا مسلم ہے کہ یسار اوران کی بیوی لونڈی غلام تھے اورجیسا کہ آگے چل کر معلوم ہوگا آخری روایت زیادہ مستند ہے ۔
Entity: زید — Type: /person